**Daugavpils pilsētas domes 2019.gada 23.decembra saistošo noteikumu Nr.36 “Grozījumi Daugavpils pilsētas domes 2016. gada 8. decembra saistošajos noteikumos Nr. 46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.Atbalstot jauniešu izglītību, paredzēts papildināt noteikumus ar jauniem atbalsta veidiem vispārējās izglītības iestāžu izglītojamiem, kuru dzīvesvieta deklarēta Daugavpils pilsētā un kuri mācās klātienē, vecumā no 18 līdz 20 gadiem, sedzot:1. pacienta līdzmaksājumu izdevumus par ģimenes ārsta ambulatoru apmeklējumu vai ģimenes ārsta mājas vizīti un ārsta speciālista apmeklējumu;
2. pacienta līdzmaksājumus normatīvajos aktos noteiktajā apmēra līdz četrām dienām dienas stacionārā vai diennakts stacionārā.
 |
| 2. Īss projekta satura izklāsts | Ar grozījumiem saistošajos noteikumos:- tiek aizstāts vārds “iemaksas” (attiecīgā locījumā) ar vārdu “līdzmaksājums” (attiecīgā locījumā);- noteikumi tiek papildināti ar 36.3.apakšpunktu, 37.1punktu, 39.1 -39.2 punktiem;- 42.punkts tiek izteikts jaunā redakcijā. |
| 3. Informācija par plānoto projekta ietekmi uz pašvaldības budžetu | Uz jauno atbalstu varētu pretendēt aptuveni 1125 jaunieši, kuri mācās vispārējās izglītības iestādēs klātienē.Saistošie noteikumi tiks īstenoti Sociālajam dienestam piešķirto budžeta līdzekļu ietvaros.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Nav notikušas. |

Domes priekšsēdētājs *(personiskais paraksts)* A.Elksniņš